जिल्ला प्रहरी कार्यालय दाङले वितेको तीन महिनामा गरेका काम सार्वजनिक गरेको छ । जिल्ला प्रहरी प्रमुख कृष्णहरी शर्मा आएको साउन २८ गते देखी हालसम्म गरेको अपराध नियन्त्रणका कामहरुलाई प्रहरीले सार्वजनिक गरेको हो ।
जिल्ला प्रहरी कार्यालय दाङले आज एक प्रेस बिज्ञप्ती जारी गरी लागुऔषध, जुवा, हतियार नियन्त्रण, अभियुक्तहरु पक्राउ र चोरीका सामानहरु जफत जस्ता बिषयलाई प्रहरी तीन महिने उपलब्धीकारुपमा सार्वजनिक गरेको हो ।
प्रहरीले तीन महिनामा जुवाडेहरु ३३ जना र उनिहरुको साथबाट ५ लाख ३ सय ५५ रुपैयाँ बरामद गरेको जनाएको छ ।
त्यसैगरी ३ जना ठगि गर्ने, एक जना कर्तव्य ज्यान र एक जना करणि मुद्धामा व्यक्ति पक्राउ परेका छन् भने दुई जना पेस्तोल सहित पक्राउ परेको प्रहरीले जनाएको छ ।
साथै प्रहरीले केही दिन पहिले १७ लाख रुपैयाँको चोरि गरेको रिचार्ज कार्डसहित एक जनालाई पनि पक्राउ गर्न सफल भएको बिज्ञप्तीमा उल्लेख गरेको छ ।
आएको तीन महिनामै हेडक्वाटर तानिनु भएका एसपी शर्माले जाने क्रममा आफुले गरेका कामलाई सार्वजनिक गर्नुभएको हो । एसपी शर्मालाई प्रहरीकै संरक्षणमा जुवा खेल्ने र ढुंगाजन्यबस्तुहरु निकासी गरेको भन्ने आरोप लागेपछि तीन महिना मै सरुवा भएको हो ।।